Kaapstad-pad gesluit oor veldbrandFoto: Stad Kaapstad Die N2 in Kaapstad is tussen Baden Powell en Spineweg gesluit weens ŉ veldbrand, het die stad Kaapstad se veiligheids- en sekuriteitsdirektoraat Sondagmiddag gesê. Richard Coleman, woordvoerder, het gesê ŉ veldbrand by Wolfgat-natuurreservaat veroorsaak swak sigbaarheid op die snelweg. Brandbestryders is op die toneel. Voertuie word vir veiligheidsredes herlei. Coleman het kort ná 14:00 gesê daar is nog nie verkeersopeenhopings nie.